Oppdrag: Perspektivkart (Circle of Viewpoints)
Denne arbeidsformen bygger på metoden 'Circle of Viewpoints' og brukes for å fremme perspektivtaking, historisk empati og kritisk refleksjon. Studentene velger ulike ståsteder fra en historisk hendelse, et bilde, en tekst eller en VR-opplevelse og reflekterer over hva de ulike personene kunne ha sett, følt og ment.
Del 1: Velg en kilde eller situasjon
Utgangspunktet kan være et historisk bilde (f.eks. Qingming-maleriet), en tekst (f.eks. en lov eller et brev), eller en digital opplevelse (VR-film, AR-bilde etc). Klassen får en kort introduksjon til konteksten.
Del 2: Velg et perspektiv
Hver student eller gruppe velger eller får tildelt en rolle eller et ståsted fra kilden eller filmen. Det kan være en person i bildet, en historisk aktør eller en tenkt stemme som mangler i kildene. 
Del 3: Fyll ut perspektivkartet (Circle of viewpoints)
Studentene fyller ut et skjema eller et ark med følgende spørsmål:
- Jeg er … (rolle/perspektiv)
- Jeg ser …
- Jeg vet …
- Jeg bryr meg om …
- Spørsmål jeg har er …
Del 4: Del og diskuter
Studentene deler sine perspektiver i grupper eller plenum. Diskuter likheter og forskjeller i ståstedene, og hva dette betyr for vår forståelse av historien. 
Del 5: Refleksjon
Avslutt med en felles refleksjon:
- Hvordan kan perspektivkartet hjelpe oss å se historien på nye måter?
- Hvilke perspektiver blir ofte oversett i historiefaget?
- Hvordan kan metoden bidra til å utvikle historisk empati og multiperspektivitet?

This roufine focuses on perspective taking. It helps learners to identify and
consider these different and diverse perspectives involved in and around a
topic, issue or event.





